ช่วยสรุปเรื่อง "ภาวะเหนื่อยล้าของผู้ดูแล" ให้หน่อยค่ะ
ภาวะเหนื่อยล้าของผู้ดูแล (Caregiver burden)
     ปัจจุบัน ความเจริญด้านการแพทย์ และเทคโนโลยี ทำให้มนุษย์เราอายุยืนมากขึ้น มีประชากรสูงอายุเพิ่มขึ้น อัตราการป่วยด้วยโรคเรื้อรังที่เพิ่มขึ้นนำมาซึ่งจำนวนผู้ป่วยสูงอายุที่ทุพพลภาพและต้องการการดูแลมากขึ้น หน้าที่ของการดูแลผู้ป่วยเหล่านี้ ส่วนใหญ่มักตกหนักที่สมาชิกในครอบครัวของผู้ป่วยเอง ซึ่งมักจะเป็นบทบาททางสังคมของผู้หญิง คนสูงอายุ หรือคนโสด ที่สมาชิกคนอื่นมักจะมอบหมายภาระนี้ให้
     ภาระการดูแลผู้สูงอายุหรือผู้ป่วยโรคเรื้อรังที่ต้องพึ่งพาผู้ดูแลตลอดเวลานั้น เป็นงานที่เหน็ดเหนื่อย ใช้เวลามาก และก่อให้เกิดความตึงเครียดสูง อีกทั้งตัวผู้ดูแลเองก็อาจมีปัญหาของตนเองในหลายๆด้าน ไม่ว่าจะเป็นปัญหาสุขภาพ ชีวิตความเป็นอยู่ ฐานะการเงิน และชีวิตส่วนตัวของตนเอง เมื่อเวลาผ่านไป ถ้าผู้ดูแลปราศจากความช่วยเหลือจากสมาชิกคนอื่นๆแล้ว ก็จะเกิดความเหนื่อยล้า (Caregiver burden) หรือถึงกับ หมดไฟในการดูแลไปเลย (Caregiver burnout) เมื่อเกิดภาวะดังกล่าว ผู้ป่วยอาจเสี่ยงต่อการถูกทำร้าย หรือทอดทิ้งได้โดยไม่ได้ตั้งใจ ซึ่งถ้าบุคคลากรทางการแพทย์ไม่เข้าใจเรื่องราวโดยตลอด ก็มักจะกล่าวโทษผู้ดูแลว่า ‘ดูแลไม่ดี ไม่กตัญญู ใจร้าย ทำคนป่วยได้ลงคอ’ ซึ่งก็ยิ่งเป็นการซ้ำเติมความรู้สึกผิด และความรู้สึกเป็นภาระให้กับผู้ดูแลมากขึ้นไปอีก
  ความเสี่ยงที่จะเกิดภาวะเหนื่อยล้าของผู้ดูแล ขึ้นกับปัจจัยต่าง ๆ ดังต่อไปนี้
ระดับความรุนแรงของภาวะทุพพลภาพ และความสามารถในการช่วยเหลือตนเองของผู้ป่วย
ปัญหาสุขภาพของตัวผู้ดูแลเอง
แหล่งให้ความช่วยเหลืออื่น ๆ
บทบาทและหน้าที่ความรับผิดชอบด้านอื่น ๆ ของผู้ดูแล
ภาวะเหนื่อยล้าของผู้ดูแล เป็นภาวะที่ผู้ที่ดูแลผู้ป่วยสูงอายุเกิดความเครียด มีปัญหาของตนเองหลายด้าน หมดไฟในการดูแลอันเนื่องมาจากเป็นงานที่เหน็ดเหนื่อยและใช้เวลามาก
ปัจจัยที่มีความเสี่ยงต่อการเกิดภาวะเหนื่อยล้าของผู้ดูแล มีดังนี้
- ระดับความรุนแรงของภาวะทุพพลภาพ
- ความสามารถในการช่วยเหลือตนเองของผู้ป่วย
- ปัญหาสุขภาพของตัวผู้ดูแล
- แหล่งให้ความช่วยเหลือ
- หน้าที่ความรับผิดชอบด้านอื่น ๆ ของผู้ดูแล
12.อายุรศาสตร์ (อายุรศาสตร์) - Internal Medicine,3.จิตเวชศาสตร์ (จิตเวชศาสตร์) - Psychiatry